section_heading: Grêmio
paragraph_text: 2006. godine odveo je Grêmio do naslova Campeonato Gaucho, pobjedom protiv Internacionala. To je bilo prvi put da je Grêmio osvojio to natjecanje još od 2001. godine. Grêmio je 2006. godine završio na trećem mjestu brazilske prve lige što im je omogućilo igranje na Copa Libertadores 2007. U 2007. godini ponovno su osvojili Campeonato Gaucho te došli do finala Copa Libertadores gdje su izgubili od Boca Juniorsa. Mano Menezes napustio je Grêmio nakon 169 utakmica s 89 pobjeda, 35 neodlučenih rezultata i 45 poraza. Posljednja utakmica u kojoj je nastupio kao trener Grêmia bila je i posljednja utakmica brazilske prve lige, 28. studenog 2007. godine protiv kluba Corinthiansa - kluba čiji će sljedeći biti trener. Upravo zbog poraza u toj utakmici, Corinthians je pao u brazilsku drugu ligu.